Geen bieërs by Mandela-veilingMandla Mandela Mandla is oudpresident Nelson Mandela se kleinseun. Volgens die koerant sou sowat 50 van Mandla se beeste Vrydag opgeveil word om sy regsverteenwoordiger, Randall Titus, te betaal. Mandla skuld Titus glo sowat R500 000 in regskostes nadat Titus hom in sy egskeiding verteenwoordig het. Titus het in September ŉ uitspraak teen Mandla gekry en is die veiling gevolglik in koerante geadverteer. Titus het aan die koerant gesê dat niemand by die veiling opgedaag het nie. Hy sê hy is ingelig dat Mandla nie ander bates het om op te veil nie maar dat hy verdere stappe sal neem om die geld aan hom verskuldig te kry. Mandla wou nie kommentaar lewer nie.